stanford-oval/wikipedia huggingface dataset:
Forum (kauppakeskus Jyväskylässä)

| Forum |
| --- | --- |

 Forum Vapaudenkadulta kuvattuna.
Sijainti:  Jyväskylän keskusta
Avattu:  1980, 1991, 2010
Omistaja:  Kiinteistö Oy Jyväskylän Forum
Liikkeiden määrä:  59
Kerrospinta-ala:  23 000 m²
Kerrosten määrä:  4
Kävijämäärä:  2,2 milj. (2020)
Vuosimyynti:  17,0 milj. € (2020)
Pysäköintipaikkoja:  140
Kotisivu
Forum on Jyväskylän keskustassa sijaitseva kaupungin ja koko Keski-Suomen toiseksi suurin kauppakeskus kauppakeskus Sepän jälkeen. Kauppakeskus on rakennettu vuonna 1980 ja sitä on uudistettu vuosina 1991, 2010 ja 2020–2022. Citycon Oyj toteutti vuoden 2010 aikana Forumissa mittavan remontin, jossa itse kauppakeskusrakennus, sen kaupallinen kokonaisuus ja lähes kaikki liiketilat uudistettiin perusteellisesti. Forumin remontti kattoi koko kauppakeskuksen, mutta painottui 12 000 neliömetrin suuruiseen osaan kauppakeskuksesta. Citycon investoi hankkeeseen noin 16 miljoonaa euroa. Kauppakeskus Forumia on sittemmin remontoitu laajasti vuosina 2020–2022, jolloin kauppakeskuksen ensimmäinen ja kolmas kerros on uudistettu. Remontin yhteydessä kauppakeskukseen avattiin muun muassa Taco Bell, Lidl ja Normal. Viimeisimmässä remontissa kauppakeskukseen on investoitu yli kymmenen miljoonaa euroa, kun ensimmäisen kerroksen ja kolmannen kerroksen remontit maksoivat noin kuusi miljoonaa kummatkin
Kauppakeskus sijaitsee Vapaudenkadun, Asemakadun,  Kauppakadun ja Kilpisenkadun ympäröimässä korttelissa ja Jyväskylän linja-autoterminaali sijaitsee sen edessä. Jyväskeskus,  Torikeskus ja Jyväskylän Sokos sijaitsevat kauppakeskuksen ympärillä, ja nämä neljä keskusta muodostavat ydinkeskustan kompassiaukion ympäristön. Keskus kuuluu  Jyväskylän ydinkeskustaan.
Kauppakeskuksen keskusaukion nimi on Keskipiste.
Elokuussa 2017 Citycon myi Forumin yhdysvaltalaiselle sijoitusyhtiö Cerberus Capital Managementille ja Forum siirtyi Cerberukselle marraskuussa 2017.
Kauppakäytävää Forumin ensimmäisessä kerroksessa.
Kauppakeskus Forumin liikkeet

| Kauppakeskus Forumin liikkeet kerroksittain |
| --- | --- |
-1:  Pysäköintihalli
1:  DNA Kauppa  Elisa  Instrumentarium  Jungle Juice Bar  Kotipizza  Lidl  Life Jyväskylä  Nissen  Pelaamo Forum Jyväskylä  R-kioski  Synsam  Tokmanni
2:  BikBok  Bostari  Carlings  Classic American Diner  Cubus  Gina Tricot  Hairlekiini  Jack & Jones  Jyväskylä-info  Keski-Suomen Osuuspankki  Kukkapalvelu Nooa  Linkki-palvelupiste  OP Kiinteistökeskus  Posti Pakettiautomaatti  Red Neck  Suutari-Ompelimo City  Specia-puoti  Vero Moda  Volt  WC
3:  Ecco Shop  Elo Jyväskylä  Finlayson  Forenom Hostel  Forum Kulta  Glitter  Hanko Sushi  Hiusstudio Klips  KenkäForum  Keski-Suomen Osuuspankki  Kicks  Life  Normal  OP Kiinteistökeskus  Partyland  R-kioski  Rax Pizzabuffet  Silmäasema  Taco Bell  Underground Store & Piercing Studio  Vallila  Zatza Shoes & Boots
4:  ARE  Securitas
Aiheesta muualla

Forum Jyväskylän sivusto
Kuvia tai muita tiedostoja aiheesta Forum (kauppakeskus Jyväskylässä) Wikimedia Commonsissa
Faléa

| Faléa |
| --- | --- |
 Faléa
 Koordinaatit: 12°15′53″N, 11°16′30″W 
Valtio:  Mali
Alue:  Kayesin alue
Piiri:  Kéniéban piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  400 km²
Väkiluku (2009):  17 400
Infobox OKVirheellinen NIMI-arvo: 
Faléa on maalaiskunta ja sen keskuskylä Kayesin alueen Kéniéban piirissä Malissa. Se sijaitsee 80 kilometriä Kéniébasta etelään. Kunnassa on 17 400 ja keskuskylässä 3 200 asukasta (vuonna 2009).
Faléan kunnan pinta-ala on noin 400 neliökilometriä. Se rajoittuu pohjoisessa Kéniéban piirin Dabian ja Kéniéban sekä idässä Faraban kuntiin, etelässä Guineaan ja lännessä Senegaliin. Alue on etupäässä kumpuilevaa tasankoa, jonka yläpuolella kohoaa Tambouran kalliorinteen jatke. Kunnan läpi virtaa Senegalin sivujoki Falémé. Ilmasto on guinealaistyyppinen. Kuiva kausi kestää maaliskuusta toukokuuhun, sadekausi kesäkuusta lokakuuhun ja viileä kausi marraskuusta helmikuuhun. Vuotuinen sademäärä on 800–1100 millimetriä. Metsiä on paljon ja eläinkunta on rikas.
Kuntaan kuuluu 21 kylää. Asukkaat ovat djalonkeja, mandinkoja, fulbeja ja diakhankeja.
Kunnan liikenneyhteydet ovat heikot varsinkin heinäkuusta tammi-helmikuuhun, jolloin tulviva Falémé erottaa alueen muusta maasta. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, fonio, maapähkinä ja maissi. Kotieläimiä ovat naudat, lampaat, vuohet ja siipikarja. Lisäksi harjoitetaan kalastusta, metsästystä ja käsityöammatteja sekä kaivetaan perinteisin menetelmin kultaa. Kaupankäynti on huonojen liikenneyhteyksien takia vähäistä. Palveluihin kuuluvat koulut ja terveyskeskus.
Seudulta on löydetty uraani-, kupari- ja bauksiittiesiintymiä, joiden hyödyntäminen ei toistaiseksi ole kannattavaa. Uraanin etsinnän pelätään aiheuttaneen vakavia ympäristövahinkoja. Faléan kylässä on kaivosyhtiön käyttämä lentokenttä.
Aiheesta muualla

Faléan ympäristöongelmille omistettu sivusto (ranskaksi)
Papuandrongo

| Papuandrongo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Viuhkot Rhipiduridae
Suku::  Chaetorhynchus
Laji::  papuensis
Kaksiosainen nimi
 Chaetorhynchus papuensis  Meyer, 1874 
Katso myös
   Papuandrongo Wikispeciesissä   Papuandrongo Commonsissa 
Infobox OKNimi-testi OKIUCN-testi OK: 
Papuandrongo (Chaetorhynchus papuensis) on viuhkojen heimoon kuuluva varpuslintu.
Levinneisyys

Papuandrongoa tavataan kotoperäisenä Uuden-Guinean saarella. Sen on raportoitu olevan harvinainen tai melko yleinen. Laji on luokiteltu elinvoimaiseksi.
Formula 1 tietosanakirja

| Formula 1 tietosanakirja |
| --- | --- |

Kirjailija:  Lasse Erola
Kieli:  Suomi
Genre:  Tietokirjallisuus
Kustantaja:  Ajatus Kirjat
Julkaistu:  2001
Sivumäärä:  228
ISBN:  9515660823
Löydä lisää kirjojaKirjallisuuden teemasivulta
Formula 1 tietosanakirja on kirjailija Lasse Erolan kirjoittama tietokirja vuodelta 2001. Sen on kustantanut Ajatus Kirjat. Kirjassa on perustiedot kaikista formula 1 -radoista, -kilpatalleista ja MM-sarjan historian aikana vähintään yhden osakilpailun voittaneista F1-kuljettajista. Kirja on runsaasti kuvitettu. Esipuheen on laatinut ensimmäinen suomalainen F1-ajaja Leo Kinnunen.
Nokia E73

| Nokia E73 |
| --- | --- |

Valmistaja:  Nokia
Julkaistu:  kesäkuu 2010
Käyttöverkot:  EGSM 850/900/1800/1900, WCDMA vaihtelee malliversioiden mukaan
Mitat:  114 × 58 × 10
Paino:  128
Näyttö:  2,36" TFT-näyttö
Näytön kuvatarkkuus:  240 × 320 pikseliä
Värien lukumäärä:  16,7 milj.
Muisti:  sisäistä muistia 250 Mt, MicroSD-muistikorttipaikka (tuki maks. 16 Gt korteille), mukana 4 Gt:n muistikortti
Kamera:  5 megapikseliä (2 592 × 1 944) automaattitarkennuksella, LED-salamalla, CMOS-kennolla, 5x digitaalisella zoomilla, Carl Zeiss-optiikalla ja videokuvauksella (etupuolella VGA-videopuhelukamera)
Radio:  on
Musiikkisoitin:  MP3/AAC/AAC+/eAAC+/AMR/WMA (video MP4/H.263/H.264/WMV/RV/Flash Video)
Valmiusaika:  GSM 792 tuntia, WCDMA 868 tuntia, WLAN 110
Puheaika:  GSM noin 9 tuntia, WCDMA 6
Käyttöjärjestelmä:  Symbian OS versio 9.3, S60 3.2.3 (3rd Edition, Feature Pack 2)
Tiedonsiirto:  Bluetooth 2.0 +EDR,, GPRS/EDGE luokka A (multislot-luokka 32), HSDPA (maks. 10.2 Mbps), HSUPA (maks. 2 Mbps), WLAN 802.11 b/g
Liitännät:  MicroUSB 2.0-liitäntä (tiedonsiirto ja lataus), 3,5 mm audioliitäntä
Muuta:  QWERTY-näppäimistö, GPS
Infobox OKNimi-testi OK: 
Nokia E73 (tunnettu myös nimellä Nokia E73 Mode) on matkapuhelinvalmistaja Nokian valmistama kesäkuussa 2010 julkaistu QWERTY-näppäimistöllä varustettu älypuhelin, joka on suunnattu Pohjois-Amerikan markkinoille.
Tietoja > Internetselain

TCP/IP-tuki
Tuetut merkintäkielet: HTML, XHTML, MP, WML ja CSS
Tuetut protokollat: HTTP ja WAP
Nokia MiniMap-selain
Tietoja > Virranhallinta

1500 mAh BP-4L-akku
Tietoja > Sähköposti ja viestintä

Tuetut sähköpostiprotokollat: IMAP4, POP3, SMTP, Microsoft ActiveSync ja Nokia Messaging
Mail for Exchange-tuki
Nokia Messaging Service -tuki
HTML-tuki
Intergroitu Nokia Mobile VPN
MMS 1.2
Tietoja > Paikannus

GPS/A-GPS-paikannus
Nokia Maps 3.0
Kompassi
Tietoja > Muut sovellukset

Flash Lite 3.0
MOT-sanakirja
Adobe PDF-lukija (try & buy)
ZIP-hallinta
QuickOffice
Bloomberg
Vlingo
Nokia Kalenteri
Kartat
Nokia Mobile Search
Muunnin, muistio, laskin ja kello
Tietoja > Muuta

Java MIDP 2.0
Värivaihtoehdot: ametistinvioletti, musta, metallinharmaa, topaasinruskea ja zirkoninvalkoinen
Kiihtyvyystunnistin
P Cygni -profiili

P Cygni -profiili on joidenkin kuumien ja kirkkaiden tähtien spektrissä näkyvä erikoinen intensiteettijakauma. Viivaprofiili on saanut nimensä erään kirkkaan sinisen muuttujan, P Cygnin mukaan, sillä se oli ensimmäinen tähti, jonka spektrissä näitä viivaprofiileja havaittiin.
Syntytapa

P Cygni -profiili muodostuu tavallisesta absorptioviivasta, jonka vieressä, lyhyemmän aallonpituuden puolella, on nähtävissä voimakas emissioviiva. Emissioviiva syntyy kun tähti lämmittää sitä ympäröivää kaasua, joka tämän seurauksena alkaa itsekin hehkua. Emissioviiva edustaa samaa alkuainetta kuin vastaava absorptioviiva, mutta se on sinisiirtynyt hehkuvan kaasun suuren nopeuden vuoksi määrällä  \Delta \lambda
-\Delta \lambda ={\frac {v\lambda }{c}},
missä  \lambda  on vastaavan absorptioviivan aallonpituus,  v kaasun liikkumisnopeus ja  c valonnopeus. Miinusmerkki ilmaisee siirtymän olevan siniseen. Näin mittaamalla absorptioviivan ja emissioviivan välinen etäisyys, saadaan suoraan laskettua, kuinka suurella nopeudella tähdestä poistuu kaasua (ts. tähtituulen nopeus) ja viivan intensiteetistä kaasupilvessä olevan aineen määrä.
P Cygni -profiileja esiintyy etenkin CNO-syklin lopputuotteiden spektriviivoissa. (Tämä paljastaa, että emission synnyttävä aine on peräisin juuri tähdestä, eikä ole ympärillä muutoin lojuvaa ainetta!) Esiintyessään voimakkaina P Cygni -profiilit peittävät alleen heikompia absorptioviivoja ja näin vaikeuttavat tähden kemiallisen koostumuksen ja mahdollisesti jopa spektriluokan tunnistamista.
P Cygni -profiileja esiintyy vain tilanteissa, joissa tähteä koossapitävän gravitaation ja tähden energiantuoton välillä on paha epäsuhta eli säteilynpaine saa puhallettua tähden ainetta ympäröivään avaruuteen suuria määriä. Tästä syystä profiili on esiintyessään aina merkki tähden ulko-osien epävakaudesta.
P Cygni -profiilit ovat tyypillisiä elinkaarensa loppuvaiheessa oleville tähdille, kuten O-luokan ylijättiläisille, Ofpe/WN9-tähdille sekä kirkkaille sinisille muuttujille.
Käänteinen P Cygni -profiili

Joskus tähden spektrissä voi näkyä myös P Cygni -profiili, jossa emissioviiva on punasiirtynyt absorptioviivaan nähden. Tällaista löydöstä kutsutaan käänteiseksi P Cygni -profiiliksi (engl. inverse P Cygni profile). Ilmiö johtuu ympäröivän kaasun virtauksesta tähden pinnalle ja se on tavallisimmin havaittavissa vasta muodostumassa olevien tähtien spektrissä.
Aiheesta muualla

Tyypillinen P Cyg -profiili[vanhentunut linkki]
Havainnollisia animaatioita eri ominaisuuksien vaikutuksesta profiilin syntyyn
Kaaviokuva syntymekanismista
Francis Bacon (taidemaalari)

| Francis Bacon |
| --- | --- |

Henkilötiedot
Syntynyt: 28. lokakuuta 1909 Dublin, Irlanti
Kuollut: 28. huhtikuuta 1992 (82 vuotta) Madrid, Espanja
Kansalaisuus:  brittiläinen
Ammatti:  taidemaalari
Taiteilija
Aktiivisena:  1928–1992
Taidesuuntaus:  figuratiivinen ekspressionismi
Aiheesta muualla
www.francis-bacon.com
Blue plaque osoitteessa 7 Reece Mews, South Kensington, Lontoo. Francis Bacon asui siellä vuosina 1961–1992.
Francis Bacon (28. lokakuuta 1909 Dublin, Irlanti – 28. huhtikuuta 1992 Madrid, Espanja) oli irlantilaissyntyinen brittiläinen ekspressionistinen taidemaalari.
Lapsuus ja nuoruus

Bacon syntyi Dublinissa, Irlannissa englantilaiseen perheeseen. Baconin ollessa lapsi perhe muutti useita kertoja Dublinista Lontooseen ja takaisin. Bacon sairasti astmaa, ja häntä pidettiin sairaalloisena lapsena. Hänen isänsä yritti ”karaista” Baconia piiskauttamalla häntä. Hänet ajettiin 16-vuotiaana pois kotoa, kun vanhemmat saivat tietää hänen homoseksuaalisuudestaan.
Bacon asui muutaman kuukauden Berliinissä ja sitten puolitoista vuotta Pariisissa, kunnes palasi Lontooseen. Hänen Pariisissa näkemänsä Pablo Picasson näyttely innoitti häntä tekemään ensimmäiset piirustuksensa ja maalauksensa. Bacon maalasi niukasti 1940-luvun lopulle asti ja hävitti myöhemmin suurimman osan ennen vuotta 1944 tekemistään maalauksista.
Ura

Bacon oli taiteilijana itseoppinut. Hän sai vaikutteita Pablo Picassolta, Diego Velázquezilta ja koko surrealistisesta taidesuunnasta. Hän piti tärkeimpänä surrealistisena vaikuttajanaan Luis Buñuelin sekä Sergei Eisensteinin elokuvia. Hän oli myös erittäin kiinnostunut Abel Gancen, Jean-Luc Godardin ja Alain Resnais’n elokuvista.
Baconin tunnettuja teoksia ovat paaviaiheiset maalaukset, ristiinnaulitsemisen innoittamat maalaukset sekä monet taiteilijaa itseään tai hänen ystäviään esittävät muotokuvat, jotka perustuvat valokuviin ja muistikuviin. Hänen maalauksensa näkymät olivat 1950-luvun lopulle asti tummia ja hämäriä. Sen jälkeen hän alkoi maalata kirkkaasti valaistuja näkymiä ja toisaalta sotkea maalipintaa. Hänen maalaustensa ihmishahmot ovat usein sumeita ja vääristyneitä. Baconin pyrkimyksenä oli toistaa kuvissaan ihmisen perusolemus.
Alkuvuodesta 2007 Baconin maalaus Study from Innocent X, 1962 huutokaupattiin Lontoossa yli 26,6 miljoonalla punnalla eli lähes 35,5 miljoonalla eurolla, mikä oli kallein eurooppalaisessa huutokaupassa sodanjälkeisen ajan taideteoksesta maksettu hinta. Toukokuussa 2008 Baconin Triptyykki 1974-77 myytiin Lontoon Sotheby’sin huutokaupassa vieläkin kalliimmalla ja siitä maksettiin 86 miljoonaa dollaria eli noin 55,4 miljoonaa euroa. Kaupan ansiosta Sothebyn huutokauppa teki 300-vuotisen historiansa parhaan tuloksen. Tämäkin ennätys rikkoutui 12. marraskuuta 2013, kun Three Studies of Lucian Freud myytiin New Yorkin Christie’s:issa hintaan 142,4 miljoonaa dollaria, eli noin 106 miljoonaa euroa.
Kirjallisuutta

Gowing, Lawrence & Hunter, Sam: Francis Bacon. An Exhibition.  (Esipuhe James T. Demetrion)  New York:  Hirshhorn Museum and Sculpture Garden, Smithsonian Institution in association with Thames and Hudson, 1989.  ISBN 0-500-09200-1.  Teoksen verkkoversio (viitattu 14.4.2019). (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Bacon, Francis WebMuseum. (englanniksi)
Hughes, Robert: Horrible! The Guardian.  30.8.2008. (englanniksi)
Hännikäinen, Timo: Francis Bacon ja liha Sarastus.  30.11.2021.
Kokkonen-Weisshäupl, Leena: Francis Baconin mieltymykset Kaleva.  12.1.2004.
François-Xavier Ortoli

| François-Xavier Ortoli |
| --- | --- |

Euroopan komission puheenjohtaja
 7. tammikuuta 1973 – 5. tammikuuta 1977  
Edeltäjä:  Sicco L. Mansholt
Seuraaja:  Roy Jenkins
Euroopan komission varapuheenjohtaja
 1977 – 1985  
Edeltäjä:  Wilhelm Haferkamp
Seuraaja:  Henning Christophersen
Ranskan valtiovarainministeri
 1968 – 1969  
Pääjohtaja Öljy-yhtiö Total
 1984 – 1990  
Pääjohtaja Ranskan kansallinen työnantajaliitto
 1990 – 2005  
Henkilötiedot
Syntynyt: 16. helmikuuta 1925 Ajaccio, Korsika, Ranska
Kuollut: 29. marraskuuta 2007 (82 vuotta) Pariisi
Tiedot
Puolue:  Demokraattien liitto tasavallan puolesta (UDR) (1973–1976) Kokous tasavallan puolesta (RPR) (1976–1977) Kansanliikkeen Unioni (UMP) (2002–2007) 
Koulutus:  Kansallinen hallintokoulu (ENA)
François-Xavier Ortoli (16. helmikuuta 1925 Ajaccio, Korsika – 30. marraskuuta 2007 Pariisi) oli ranskalainen poliitikko ja liikemies. Hän toimi Euroopan komission puheenjohtajana vuosina 1973–1977 ja useita kertoja ministerinä Ranskassa.
Tausta

Ortoli syntyi Ajacciossa Korsikalla ja vietti nuoruutensa Ranskan Indokiinassa, jossa hänen isänsä toimi rekisteriviraston johtajana. Hän suoritti lukio-opintonsa Vietnamin Hanoissa Albert Sarraut -lyseossa.
Toisen maailmansodan aikaisista ansioistaan Japania vastaan Indokiinassa tehdystä työstä vastarintaliikkeessä Ortoli palkittiin Ranskan Sotaristillä (Croix de la guerre) sekä myös vastarintaliikkeen muistomitalilla.
Vuonna 1947 Ortoli hyväksyttiin pari vuotta aiemmin perustettuun Ranskan Kansalliseen hallintokouluun ja opintomenestyksensä myötä Valtiovarain tarkastustoimiston palvelukseen.
Tausta > Poliittinen ura

Osallistuttuaan eri asteisena poliitikkona useiden eri Ranskan hallitusten toimintaan, Ortoli sai vuonna 1958 vastuulleen Euroopan komission sisämarkkinat. Vuonna 1961 hänestä tuli pääsihteeri Euroopan taloudellista yhdentymistä käsittelevään hallitusten väliseen neuvostoon.
Vuodesta 1962 aina vuoteen 1966 Ortoli toimi pääministeri Georges Pompidoun kansliapäällikkönä. Tämän jälkeen hän toimi vuoden ajan Ranskan valtiollisen suunnittelukomission johtajana.
Ortoli valittiin huhtikuussa 1967 asuntoministeriksi Georges Pompidoun hallitukseen. Seuraavana vuonna hän seurasi samassa hallituksessa Alain Peyrefitteä opetusministerinä.
Vuoden 1968 kansalliskokouksen vaaleissa Ortoli valittiin gaullistipuolueen edustajana Lillen vaalipiiristä. Hänet nimettiin myös valtiovarainministeriksi pääministeri Maurice Couve de Murvillen hallitukseen.
Vuonna 1969 Ortoli nimitettiin teollisen kehityksen ja tieteellisen tutkimuksen ministeriksi Jacques Chaban-Delmasin hallitukseen. Tässä hallituksessa hän toimi aina vuoteen 1972 saakka.
Tausta > Euroopan unioni

Ortoli toimi Euroopan komission puheenjohtajana vuosina 1973–1977. Hänen puheenjohtajakauttaan värittivät öljykriisi ja öljyn räjähdysmäinen hinnannousu. Hän johti valmistelutyötä johon myöhemmin pohjautui Euroopan rahajärjestelmä ja ECU:n käyttöönotto laskennallisena valuuttana. Britannia, Tanska ja Irlanti liittyivät EU:hun ensimmäisessä laajentumisvaiheessa vuonna 1974.
Puheenjohtajuutensa jälkeen, aina vuoteen 1985 asti Ortoli toimi Euroopan komission talous- ja finanssikomissaarina. Tässä komissaarin tehtävässä hän oli keskeisesti luomassa Euroopan rahajärjestelmää, joka varsinaisesti muodosti perustan yhteisvaluutalle.
Tausta > Mitterrandin aika

Ranskan tasavallan presidentti François Mitterrand nimitti Ortolin kansallisen öljy-yhtiö Totalin pääjohtajaksi vuonna 1984. Tässä tehtävässä hän toimi aina vuoteen 1990 saakka. Tuona vuonna hänestä tuli Ranskan kansallisen työnantajaliiton puheenjohtaja.
Fysikaaliset tieteet

Fysikaaliset tieteet ovat ryhmä luonnontieteitä, joiden tutkimuskohteena on epäorgaaninen maailma. Orgaanista maailmaa tutkiva tiede on biologia. Tyypillisesti fysikaalisiin tieteisiin luetaan
tähtitiede
fysiikka
kemia
geotieteet
Fernando Redondo

| 0 | 1 | 2 |
| --- | --- | --- |

Henkilötiedot
Koko nimi: Fernando Carlos Redondo Neri
Syntymäaika: 6. kesäkuuta 1969 (ikä 55)
Syntymäpaikka: Adrogué, Argentiina
Pelipaikka: puolustava keskikenttäpelaaja
Pituus: 186 senttimetriä
Seurat
| Vuodet | Seura | O (M) |
| 1985–1990 1990–1994 1994–2000 2000–2004 | Argentinos Juniors Tenerife Real Madrid Milan Yhteensä | 75 (1) 103 (8) 165 (4) 16 (0) 359 (13) |
Maajoukkue
| 1992–1999 | Argentiina | 29 (1) |
 Seurajoukkueuran tilastot kattavat vain kansalliset sarjat.
Fernando Carlos Redondo Neri (s. 6. kesäkuuta 1969) on argentiinalainen, vuosina 1985–2004 pääsarjatasolla Argentiinassa, Espanjassa ja Italiassa pelannut jalkapalloilija. Hän oli pelipaikaltaan puolustava keskikenttäpelaaja.
Redondoa pidetään yleisesti yhtenä sukupolvensa parhaista keskikenttäpelaajista maailmassa. Hänet muistetaan erityisesti tyylikkyydestään ja kyvystään kontrolloida peliä.
Redondo aloitti ammattilaisuransa kotimaansa pääsarjan Argentinos Juniorsin riveissä vuonna 1985. Vuonna 1990 hän siirtyi Espanjaan Tenerifen joukkueeseen. Espanjan suurseura Real Madrid hankki Redondon Tenerifestä vuonna 1994. Real Madridin riveissä hän pelasi uransa parhaat vuodet saavuttaen muun muassa kaksi Espanjan-mestaruutta ja kaksi Mestarien liigan voittoa. Vuodesta 2000 lähtien Redondo edusti vielä neljä kautta italialaista Milania, mutta loukkaantumiset pilasivat suurelta osin hänen uransa viimeiset vuodet.
Argentiinan maajoukkueessa Redondo pelasi 29 ottelua. Hän saavutti Argentiinan riveissä Kuningas Fahdin Cupin voiton vuonna 1992 ja Copa Américan voiton vuonna 1993. Ainoat MM-kisansa Redondo pelasi vuonna 1994. Hänen esiintymisiään maajoukkueessa rajoittivat erimielisyydet valmentajien kanssa.
Saavutuksia

Mestarien liigan voitto 1998, 2000, 2003
Intercontinental Cupin voitto 1998
Espanjan-mestaruus 1995, 1997
Italian-mestaruus 2004
Italian Cupin voitto 2003
Kuningas Fahdin Cupin voitto 1992
Copa Américan voitto 1993
Furesøn kunta

| Furesøn kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Pääkaupunkialue
Keskustaajama:  Værløse
Hallinto:  
 – Pormestari:  Ole Bondo Christensen
Pinta-ala:  
 – Kokonaispinta-ala:  56,8 km²
Väkiluku:  40 973
 – Väestötiheys:  721,4 as./km²
 
 www.furesoe-kommune.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Furesø on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 40 973 asukasta, ja sen pinta-ala oli 56,8 neliökilometriä. Kunnan keskustaajama on nimeltään Værløse.
Aiheesta muualla

Wikimedia Commonsissa on kuvia tai muita tiedostoja aiheesta .
Furesøn kunnan kotisivut (Arkistoitu – Internet Archive) (tanskaksi)
Orangen piirikunta (Florida)

Orangen piirikunta (engl. Orange County) on Yhdysvaltojen Floridan osavaltiossa sijaitseva piirikunta. Sen väkiluku oli 1 393 452 vuonna 2019. Piirikunnan hallintokeskus on Orlandon kaupunki. Piirikunta perustettiin vuonna 1845.
Aiheesta muualla

Kuvia tai muita tiedostoja aiheesta Orangen piirikunta (Florida) Wikimedia Commonsissa
F1 2016

| F1 2016 |
| --- | --- |

 F1 2016 version (Limited Edition) pelin kansikuva.
Kehittäjä:  Codemasters Birmingham
Julkaisija:  Codemasters
Jakelija:  Bandai Namco Entertainment
Ohjaaja:  Paul Jeal
Säveltäjä:  Mark Knight
Pelisarja:  Formula 1
Pelimoottori:  EGO Engine 4.0
Julkaistu:  EU 19. elokuuta 2016
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  Microsoft Windows PlayStation 4 Xbox One
Jakelumuoto:  DVD, digitaalinen jakelu, Blu-ray-levy ja digitaalinen lataus
Oheislaite:  rattiohjain, pad-ohjain
Lisää peliartikkeleitaVideopelien teemasivulla
Infobox OK    : 
F1 2016 on Codemastersin kehittämä Formula 1-aiheinen ajopeli, joka perustuu Formula 1 kauteen 2016. Peli on järjestyksessään yhtiön kahdeksas virallinen Formula 1 -peli. Peli julkaistiin 19. elokuuta Euroopassa.
Peli sisältää kaikki kauden 2016 kuljettajat, tallit ja radat sekä uuden Bakun katuradan Azerbaidžanissa. Pelissä on myös nyt uutena ominaisuutena manuaaliset lähdöt ja lämmittelykierros. Myös turva-auto palaa pelisarjaan vuoden tauon jälkeen. Uutena ominaisuutena on myös virtuaalinen turva-auto.